มิวซิกมูฟ

มิวซิกมูฟ () เป็นค่ายเพลงในประเทศไทยที่ก่อตั้งขึ้นโดยวุฒินันต์ ภิรมย์ภักดี, ปฏิเวธ อุทัยเฉลิม และดนุภพ กมล ซึ่ง มิวซิกมูฟ (Muzik Move) ได้เปิดตัวเมื่อวันที่ 19 มกราคม พ.ศ. 2560 โดยอยู่ภายใต้เครือบริษัท สิงห์ คอร์ปอเรชั่น จำกัด

จุดกำเนิด 
มิวซิกมูฟ (Muzik Move) เกิดขึ้นใน พ.ศ. 2558 เนื่องจากสหภาพดนตรีรีแบรนด์และเปลี่ยนชื่อบริษัทจากเดิมที่ใช้อยู่ 2 ชื่อ คือ สหภาพดนตรี และ Music Union มาใช้เพียงชื่อเดียวคือ Music Move Entertainment และในวันที่ 19 มกราคม พ.ศ. 2560 เปลี่ยนชื่อใหม่เป็น Muzik Move

รายนามผู้บริหารมิวซิกมูฟ 
 จุ๊บ - วุฒินันต์ ภิรมย์ภักดี กรรมการผู้จัดการ
 ฟองเบียร์ - ปฏิเวธ อุทัยเฉลิม รองกรรมการผู้จัดการบริหาร
 บอม - ดนุภพ กมล รองกรรมการผู้จัดการ
 โอ๊บ - เพิ่มศักดิ์ พิสิษฐ์สังฆการ ผู้บริหารค่ายเพลง มูฟเรคคอร์ดส (Move Records)
 ฟองเบียร์ - ปฏิเวธ อุทัยเฉลิม ผู้บริหารค่ายเพลง มีเรคคอร์ดส (Me Records)
 พล - คชภัค ผลธนโชติ ผู้บริหารค่ายเพลง บ็อกซ์มิวสิค (Boxx Music) และ เซอร์เคิล มิวซิก (ZIRCLE MUZIK)
 ติ๊ก - กฤษติกร พรสาธิต ผู้บริหารค่ายเพลง โฮมรันมิวสิค (Home Run Music)

ค่ายเพลงในเครือ มิวซิกมูฟ ในปัจจุบัน 
 มูฟเรคคอร์ดส (Move Records) ค่ายเพลงที่ผสมผสานระหว่างดนตรีที่นำสมัยและ Art Direction ได้อย่างลงตัว พร้อม Sound ดนตรีที่ทั้งเท่และจับต้องได้ เข้าถึงได้ง่ายสำหรับทุกรุ่นและทุกวัย ศิลปินในค่าย เช่น บุรินทร์ บุญวิสุทธิ์, แหนม - รณเดช วงศาโรจน์, เอิ๊ต - ภัทรวี ศรีสันติสุข, อินดิโก้, อีทีซี, เอลิซ เป็นต้น
 มีเรคคอร์ดส  (Me Records) ค่ายเพลงที่รวบรวมความหลากหลายของแนวเพลงและศิลปินที่มีเอกลักษณ์เฉพาะตัว มีความเป็นตัวตนอย่างชัดเจนทั้งเนื้อหาและสไตล์ดนตรี ศิลปินในค่าย เช่น ฮิวโก้ - จุลจักร จักรพงษ์, ซิลลี่ ฟูลส์, แด๊ก - เอกรัตน์ วงศ์ฉลาด, ซีซันไฟฟ์, ซีล, เพลย์กราวด์, พอส, สงกรานต์ - รังสรรค์ ปัญญาเรือน เป็นต้น
เครซี่มูน (CRAZYMOON) ค่ายเพลงเพื่อเปิดโอกาสทางเสียงดนตรีที่หลากหลายให้คนรุ่นใหม่ได้ปลดปล่อยความสามารถในแบบฉบับของตัวเองได้อย่างเต็มที่ ถือเป็นอีกหนึ่งแรงขับเคลื่อนความหลากหลายในวงการดนตรี ที่รวบรวมวัยรุ่นสุดบ้าพลัง พร้อมสาดสีสันได้หลายเฉดสี ศิลปินในค่าย เช่น WEEED BOMB, The Dolls, LAME POET, เจสซี่ – เมฆ เมฆวัฒนา, บิว – จรูญวิทย์ พัวพันวัฒนะ
เบคเคด บราวนี่ (Baked Brownie) ค่ายเพลงทีมีกลิ่นของความสดใหม่ ศิลปินแต่ละคนจะมีดนตรีและแนวเพลงที่เป็นเอกลักษณ์ มีส่วนผสมที่ลงตัวคือดนตรีทีฟังง่ายและไพเราะ ซึ่งภายในค่ายจะมีแนวดนตรีที่ไม่แตกต่างกันมากนัก แต่ซ่อนไปด้วยเสน่ห์ของตัวศิลปิน ที่ถ่ายทอดตัวชิ้นงานออกมาให้ทุกคนได้รับฟัง เช่น แนวเพลง POP , Indie Pop, Indie Pop R&B ศิลปินในค่าย ได้แก่ โฟล์คซอง – เขมภูมิ โพธิชัย, AOUJAI, PALM POSSAVEE, คริส XMAS – ศุภกร อุ่นประดิษฐ์ 
โฮมรันมิวสิก (HOME RUN MUSIC) ค่ายเพลงที่อยากจะซัพพอร์ต ความฝันของเด็กรุ่นใหม่ ศิลปินในค่าย เช่น ซินซิน – ไอรดา ธวัชผ่องศรี, เบล – วริศรา จิตปรีดาสกุล
บ็อกซ์ มิวสิค (Boxx Music) ค่ายเพลงป๊อปวัยรุ่น ที่สร้างศิลปินที่มีตัวตนชัดเจนและแตกต่าง บนพื้นฐานของความป๊อป ที่ฟังง่ายแต่มีชั้นเชิงทางดนตรี พร้อมสีสันที่แตกต่างกันออกไปตามแต่ละศิลปิน ศิลปินในค่าย เช่น อิ้งค์ - วรันธร เปานิล, ปอย Portrait - ตวัน ชวลิตธำรง, คอปเตอร์ - วิศรุต เล้าเจริญชัย, ซีเรียสเบคอน เป็นต้น
เมลอดิก คอนเนอร์ (Melodic Corner) ค่ายเพลงเพื่อเป็นคอมมิวนิตี้สำหรับคนที่รักในดนตรีแจ๊ส ซึ่งไม่เพียงมีผลงานต่างๆเกี่ยวกับดนตรีแจ๊ส แต่ยังสนับสนุนและอัปเดตความเคลื่อนไหวในวงการแจ๊สทั้งไทยและต่างประเทศ รวบรวมเพลงแจ๊สที่ไพเราะและน่าสนใจมานำเสนอใหม่ในรูปแบบเพลงร้องและเพลงบรรเลง พร้อมทั้งแบ่งปันเพลย์ลิสต์เพลงแจ๊สเพราะๆ ให้ได้ฟังกันในเป็นประจำอีกด้วย ศิลปินในค่าย เช่น เป้ – ไพสิฐ คำกลั่น, คุณอุ๋ม – วฤตดา ภิรมย์ภักดี
สเปซบาร์ มิวสิค ฮับ (Spacebar Music Hub) ค่ายเพลงเพื่อสนับสนุนศิลปินอิสระไร้สังกัดแต่มีฝีมือได้มาฝากเพลง ฝากผลงานที่ได้ทำขึ้นมา ให้ศิลปินที่ทำเพลงหรือเอ็มวีด้วยตัวเอง เข้ามาเป็น Partner โดยบริษัทช่วยต่อยอดให้ด้านธุรกิจต่าง ๆ เช่นการจัดจำหน่ายทาง digital ตามช่องทางต่าง ๆ ทั้ง A la carte download และ Music streaming รวมไปถึงการดูแลด้านลิขสิทธิ์เพลงที่เกี่ยวข้อง และการโปรโมทประชาสัมพันธ์ ตามที่บริษัทจะช่วยต่อยอดให้ได้ โดยศิลปินที่เข้ามาร่วมยังมีอิสระ ในการผลิตงานของตัวเองตามที่ตัวเองต้องการอีกด้วย
ZIRCLE MUZIK (เซอร์เคิล มิวซิก) ค่ายเพลงน้องใหม่ภายใต้การดูแลของ“พล-คชภัค ผลธนโชติ”หรือที่รู้จักกันในนาม“พล วง CLASH”ซึ่งได้แรงบันดาลใจจากสมัยเป็นเด็กหลังห้องนั่งล้อมวงชงไอเดียบรรเจิด จนเกิดเป็นความฝันทางด้านดนตรีอย่างไม่มีกำแพงกั้น ศิลปินในค่าย เช่น Overload (โอเวอร์ โหลด), Lost Chips (ลอสท์ ชิพส์) และ Methane (มีเทน)

อ้างอิง

แหล่งข้อมูลอื่น 
 เฟซบุ๊กของ Muzik Move 
 เฟซบุ๊กของ Muzik Move Records
 เฟซบุ๊กของ Me Records
 เฟซบุ๊กของ Boxx Music

บริษัทที่ก่อตั้งในปี พ.ศ. 2558
ค่ายเพลงไทย
มิวสิคมูฟเอ็นเทอร์เทนเมนท์